EkBass/fiwiki-20250220-pages-articles huggingface dataset:
Graafinen maisema

Graafinen maisema on Ari Kujalan suunnittelema taideteos, joka on tehty Keimolan ja Kivistön välisen alikulkutunnelin seinään. Valtatie 3:n alikulkutunneliin tehty teos on 74 metriä pitkä ja valmistunut vuonna 2015. Graafinen maisema on saanut aiheensa lähistöllä Keimolassa sijaitsevasta Keimolan moottoriradasta, jonka paikalle on sittemmin rakennettu Keimolanmäen asuntoalue. Teoksen seinämaalauksessa on kuvattu kelta-oranssi ruutulippun kuvio. Kuvion päälle on lisätty teräksestä tehtyjä paikallisten eläinten siluetteja. Muraalin maalauksen toteuttivat Marru Jokela ja Heidi Toivanen. Graafinen maisema teos on osa Kehäradan taide -projektia, jonka Ympäristötaiteen säätiö palkitsi Vuoden ympäristötaidekohde -kunniakirjalla vuonna 2015. == Lähteet == == Aiheesta muualla == * * Luokka:Ympäristötaideteokset
Riviera (elokuvateatteri)

Riviera Kallio on vuonna 2016 perustettu elokuvateatteri Helsingin Harjussa.Riviera sijaitsee virallisesti Harjun kaupunginosan puolella, vaikka teatterista puhutaankin usein ”Kallion korttelikinona”. Rivierassa on yksi sali, jossa on 55 paikkaa. Teatteritoiminnan omistaa Riviera Kallio Oy. Teatterin eteistilassa on baari, kesäisin sen yhteydessä toimii myös terassi. Elokuvasalissa on istumapaikkoina yhden ja kahden hengen sohvia. Virvokkeiden lisäksi teatteri tarjoilee saliin alkoholijuomia ja syötäväksi pientä ruokaa. Elokuvien lisäksi teatterissa esitetään myös ooppera- ja balettinäytöksiä. Riviera sijaitsee Helsinginkadun ja Harjukadun kulmassa osoitteessa Harjukatu 2, noin kahdensadan metrin päässä Sörnäisten metroasemasta. Samassa osoitteessa on toiminut aiemminkin Riviera-niminen elokuvateatteri vuosina 1977–1982. Alun perin vuonna 1955 perustetun teatterin nimi oli vuoteen 1977 asti Bio Kruunu. Vanhassa teatterissa istumapaikkoja oli noin parisataa, mutta Rivieraan paikkoja tehtiin vähemmän. Uudelleenperustaminen sai tukea Suomen elokuvasäätiöltä, ja hanketta tuki myös Helsingin kaupunki. Riviera on ollut erittäin suosittu, ja salin täyttöaste on ollut suuri. Yritys on saanut toivomuksia suuremmasta paikkamäärästä ja tiheämmistä näytöksistä. Vastauksena kysyntään yritys avasi vuoden 2022 lopulla Riviera Punavuori -nimisen teatterin eteläisessä kantakaupungissa sijaitsevaan Merikortteliin. ==Lähteet== ==Aiheesta muualla== * Rivieran kotisivut * MTV Uutiset: Elokuvateatteri, jossa saa viiniä ja kunnon ruokaa: Kallion Riviera on ”Tinder-deittiväen suosikki” Luokka:Helsingin elokuvateatterit Luokka:Alppiharju
Nuke

Nuke on Foundryn kehittämä ohjelmisto digitaaliseen kompositointiin ja visuaalisiin tehosteisiin. Ohjelma sai alkunsa vuonna 1993 Digital Domain -yrityksessä ennen Foundryn tuotteistamista. Ohjelman kehittämisen aloitti Phil Beffrey ja myöhemmin jatkoi Bill Spitzak. Ohjelma kehitettiin sisäiseen käyttöön ja se oli aluksi komentorivityökalu. Versiossa 2 (noin vuonna 1994) ohjelmaan tuli graafinen käyttöliittymä. Ohjelmassa on muun muassa OpenEXR- tuki ja tuki grafiikkasuorittimen hyödyntämiseen. Ohjelmassa on noodipohjainen malli.https://www.foundry.com/products/nuke/features Ohjelma on saatavilla Linuxille (CentOS), macOS:lle ja Windowsille.https://learn.foundry.com/nuke/12.1/content/release_notes/12.1x/nuke_12.1v5_releasenotes.html Ohjelmisto on saanut Oscar-palkintojen ”Academy Certificate” tunnustuksen vuonna 2001. == Lähteet == == Aiheesta muualla == * https://www.nukepedia.com Luokka:Videonmuokkausohjelmat Luokka:Linux-ohjelmat Luokka:MacOS-ohjelmat Luokka:Windows-ohjelmat
Canon EOS 2000D

Canon EOS 2000D on Canonin 26. helmikuuta 2018 julkistama digitaalinen järjestelmäkamera. Siinä on 24 magpikselin APS-C-kokoinen CMOS-kenno. Kameralla pystyy kuvata kolme kuvaa sekunnissa ja videoida FullHD-laadulla 30 kuvaa sekunnissa. Kameran runko painaa akun kanssa 475 grammaa. Kamera tunnetaan Pohjois-Amerikassa nimellä Canon EOS Rebel T7. == Lähteet == == Aiheesta muualla == * Canon EOS 2000D Canonin sivuilla EOS 2000D
Hypixel

Hypixel Network (lyhyesti Hypixel) on Minecraftin minipelipalvelin, joka julkaistiin 13. huhtikuuta 2013. Palvelimen ovat luoneet kanadalaiset Simon ”Hypixel” Collins-Laflamme ja Philippe Touchette, ja nykyisin palvelinta ylläpitää heidän perustamansa yhtiö Hypixel Studios. Hypixel on nykyisin yksi Minecraftin suosituimmista palvelimista. == Historia == Simon Collins-Laflamme (lempinimi Hypixel) ja Philippe Touchette julkaisivat Hypixelin beta-version 13. huhtikuuta 2013. Kaksikko oli aiemmin luonut Minecraft-seikkailukarttoja, joista he olivat julkaisseet trailereita YouTube-videokanavalleen. Hypixel luotiin tarkoituksenaan esitellä näitä karttoja. Palvelimen minipelit luotiin alun perin pelaajille pelattavaksi muita pelaajia odotellessa, mutta minipeleistä tuli suosittuja ja palvelimen idea. Hypixelistä saadut hyödyt innoittivat ystävyksiä luomaan uutta sisältöä palvelimelle uusien seikkailukarttojen sijasta. Vuonna 2015 paljastettiin, että Hypixel Networkin ylläpitäminen maksaa kuukaudessa 100 000 dollaria. Tuolloin palvelimella oli noin 16 000 samanaikaista pelaajaa. Nykyisin palvelimella voi olla yli 200 000 samanaikaista pelaajaa. Hypixelissä oli vieraillut 21. joulukuuta 2016 mennessä kymmenen miljoonaa pelaajaa. Syyskuun 2015 tiedon mukaan palvelimella vierailee 1,9 miljoonaa pelaajaa kuukaudessa. === Hypixel China === Maaliskuussa 2017 Hypixel alkoi tehdä yhteistyötä NetEasen (Minecraftin Kiina- version julkaisijan) kanssa voidakseen julkaista Hypixelin Kiinassa. NetEase ilmoitti sulkevansa Hypixel Chinan 13. huhtikuuta 2020. == Lähteet == Luokka:Minecraft Luokka:Palvelinsovellukset
Éton

Éton on kunta Koillis-Ranskassa Meusen departementissa Grand Estin alueella. Kunnassa asui 209 asukasta vuonna 2017 ja sen pinta-ala on 11,11 neliökilometriä. Étonin väkiluku on pienentynyt kolmella asukkaalla vuodesta 2007, jolloin kunnassa asui 212 asukasta. Vuonna 2012 kunnan väkiluku oli 211, eli siellä asui kaksi asukasta enemmän kuin vuoden 2017 väestönlaskennassa. == Lähteet == == Aiheesta muualla == Luokka:Meusen kunnat
Johan Gabriel Oxenstierna (runoilija)

Johan Gabriel Oxenstierna (19. heinäkuuta 1750 Västra Vingåker – 29. heinäkuuta 1818 Tukholma) oli ruotsalainen kreivi ja runoilija.Oxenstierna, Johan Gabriel. Tietosanakirja, osa 7, Tietosanakirja-osakeyhtiö 1915 Oxenstiernan äiti Sara Gyllenborg oli runoilija Gustaf Fredrik Gyllenborgin sisar, ja tämän perheessä Oxenstierna nuoruudessaan usein oleskeli. Hänen nuoruudenystäviään oli runoilija Gustaf Philip Creutz. Palveltuaan diplomaattiuralla hän tuli vuonna 1774 kamariherraksi ja liittyi Kustaa III:n hoviin, jonka juhlissa esitettiin hänen runojaan ja epigrammejaan. Hänet nimitettiin vuonna 1786 valtakunnanneuvokseksi ja tämän arvon lakatessa vuonna 1789 kuningattaren ylimarsalkaksi, 1792 valtakunnan marsalkaksi ja yleisten asiain valmistuskunnan jäseneksi. Oxenstiernan runot noudattivat ajan ranskalaista makusuuntausta ja olivat enimmäkseen opettavia tai ylistäviä. Niistä esimerkkejä ovat "Ode öfver Gustaf Adolfs död" ja "Hoppet". Hän julkaisi myös runoteokset Dagens stunder ja Skördarna sekä puheita ja runokirjeitä. Oxenstierna kutsuttiin Ruotsin akatemian jäseneksi akatemiaa perustettaessa. Hän sai vaikutteita ruotsalaiselta runoilijalta Olof Bergklintiltä, joka oli hänen kotiopettajansa.Bergklint, Olof Tietosanakirja osa 1, palsta 982, Tietosanakirja Osakeyhtiö 1909 Oxenstiernan runoja on antologiassa Skandinavian kirjallisuuden kultainen kirja.Oxenstierna, Johan Gabriel, Lahden kaupunginkirjaston runotietokanta. Päivitetty 7.1.2021, viitattu 9.1.2021 ==Suomennettuja runoja== * Mieteruno, suom. Elina Vaara * Vuodentulot: katkelma, suom. Yrjö Jylhä ==Lähteet== ==Aiheesta muualla== Luokka:Ruotsalaiset runoilijat Luokka:Ruotsin akatemian jäsenet Luokka:Vuonna 1750 syntyneet Luokka:Vuonna 1818 kuolleet
Sierakowice

Sierakowice () on maalaiskunta () Kartuzyn piirikunnassa Puolassa. Sen väkiluku oli vuoden 2019 lopussa 20 054\. Kartuzyn piirikunnan asukkaista 15,3 prosenttia asuu Sierakowicen kunnassa ja sen pinta-alasta 16,3 prosenttia kuuluu Sierakowicen kuntaan. Kylät Sierakowicen kunnassa ovat Bącka Huta, Borowy Las, Długi Kierz, Gowidlino, Kamienica Królewska, Kamienicki Młyn, Kujaty, Lemany, Leszczynki, Łyśniewo Sierakowickie, Mojusz, Mojuszewska Huta, Mrozy, Paczewo, Pałubice, Puzdrowo, Sierakowice, Sierakowska Huta, Skrzeszewo, Szklana, Szopa, Tuchlino sekä Załakowo. Sierakowicen kunnan alueen läpi kulkevat valtatiet 6 ja 20 sekä voivodikunnan tiet 211 ja 214. Se rajautuu Cewicen, Chmielnon, Czarna Dąbrówkan, Kartuzyn, Linian, Parchowon, Strężycan ja Sulęczynon kuntiin. Sierakowicen kunnan pinta-alasta noin 28 prosenttia on metsän peitossa. Vuoden 2019 lopussa 49,4 prosenttia Sierakowicen asukkaista oli naispuolisia ja 50,6 prosenttia miespuolisia. Alle 18-vuotiaat muodostivat 29,1 prosenttia kunnan väestöstä, työikäiset 58,2 prosenttia ja eläkeikäiset 12,6 prosenttia väestön keski-iän ollessa 33,6 vuotta. Vuonna 2019 Sierakowicen kunnassa syntyi 368 lasta. Puolan vuoden 2011 väestönlaskennassa kunnan väestöstä 58,3 prosenttia puhui kašubin kieltä, ja kašubin kielellä onkin kunnassa virallisen avustavan kielen asema.Urzędowy rejestr gmin, w których używany jest język pomocniczy (PDF) == Lähteet == == Aiheesta muualla == * Gmina Wiejska Sierakowice Gdańskin tilastokeskus. Luokka:Puolan kunnat Luokka:Pommerin voivodikunta
Graysonin piirikunta (Virginia)

Graysonin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 15 550 vuonna 2019. Piirikunnan väkiluvultaan suurin asutuskeskus on Independencen kunta. Piirikunta perustettiin vuonna 1793. == Lähteet == == Aiheesta muualla == Luokka:Virginian piirikunnat
Carrollin piirikunta (Virginia)

Carrollin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 29 791 vuonna 2019. Piirikunnan väkiluvultaan suurin asutuskeskus on Hillsvillen kunta. Piirikunta perustettiin vuonna 1842. == Lähteet == == Aiheesta muualla == Luokka:Virginian piirikunnat
Patrickin piirikunta

Patrickin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 17 608 vuonna 2019. Piirikunnan hallintokeskus on Stuartin kunta. Piirikunta perustettiin vuonna 1791. == Lähteet == == Aiheesta muualla == Luokka:Virginian piirikunnat
Henryn piirikunta (Virginia)

Henryn piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 50 557 vuonna 2019. Piirikunnan väkiluvultaan suurin asutuskeskus on Martinsvillen itsenäinen kaupunki. Piirikunta perustettiin vuonna 1777. == Lähteet == == Aiheesta muualla == Luokka:Virginian piirikunnat
Smythin piirikunta

Smythin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 30 104 vuonna 2019. Piirikunnan hallintokeskus on Marionin kunta. Piirikunta perustettiin vuonna 1832. == Lähteet == == Aiheesta muualla == Luokka:Virginian piirikunnat
Georgia (nimi)

Georgia on naisen etunimi. Se on Georgin ja Georgen sisarnimi, samoin kuin Georgina. Taustalla on kreikkalainen miehennimi Georgios, joka merkitsee maanviljelijää. Digi- ja väestötietoviraston mukaan Suomessa on vuoteen 2021 mennessä tilastoitu noin 80–90 Georgia-nimistä naista. Heistä suurin osa on syntynyt 1980- tai 1990-luvulla. ==Tunnettuja Georgia-nimisiä== *Georgia Byng (s. 1966), brittiläinen kirjailija *Georgia Engel (1948–2019), yhdysvaltalainen näyttelijä *Georgia Gibbs (1919–2006), yhdysvaltalainen laulaja *Georgia Hale (1905–1985), yhdysvaltalainen näyttelijä *Georgia Hall (s. 1996), englantilainen golfaaja *Georgia King (s. 1986), skotlantilainen näyttelijä *Georgia Moffett (s. 1984), englantilainen näyttelijä *Georgia O’Keeffe (1887–1986), yhdysvaltalainen taidemaalari *Georgia Stanway (s. 1999), englantilainen jalkapalloilija *George ”Georgia” Tann (1891–1950), yhdysvaltalainen rikollinen *Georgia Taylor-Brown (s. 1994), brittiläinen triathlonisti ==Kuvitteellisia Georgia-nimisiä== *Georgia, nimihenkilö elokuvassa Georgia *Georgia Nicolson, päähenkilö kirjasarjassa Georgia Nicolsonin salatut elämät *Georgia Thomas, henkilöhahmo televisiosarjassa Ally McBeal ==Lähteet== Luokka:Etunimet
Maków

Maków on seuraavien Puolan paikkakuntien nimi: * Maków, kunta Łódźin voivodikunnassa * Maków, kylä Łódźin voivodikunnassa * Maków, kylä Masovian voivodikunnassa * Maków, kylä Sleesian voivodikunnassa * Maków, kylä Vähä- Puolan voivodikunnassa * Maków, osada Warmia-Masurian voivodikunnassa
Ardour

Ardour on ammattimaiseen äänenkäsittelyyn suunnattu audiotyöasemaohjelmisto. Ohjelma tukee moniraitaista suoraa tallennusta kiintolevylle (). Ohjelmiston kehitys johti myös JACK Audio Connection Kit -äänirajapinnan kehitykseen. Ohjelmisto on julkaistu avoimen lähdekoodin GNU GPL -lisenssillä.https://ardour.org/copying.html Ohjelman lähdekoodit ovat vapaasti saatavilla, mutta valmiiksi käännetyillä ohjelmatiedostoilla on nimellinen maksu. Ohjelmisto on alkujaan ollut vain Linuxille ja macOS:lle, versio 5 on julkaistu myös Windowsille vuonna 2019. == Ominaisuuksia == Ohjelmalla voidaan muokata ilman datan tuhoamista ja ohjelmassa on tuki rajoittamattomalle perumiselle ja uudelleen tekemiselle (undo/redo). MIDI- tallennus, muokkaus ja toisto lisättiin versiossa 3.0. Versiossa 7.0 uutta ovat merkit tai vihjeet, jolloin tietty äänikatkelma voidaan aloittaa. Versiossa 7.0 on tuki IO-lisäosille, joita voidaan käyttää esikäsittelemään ääntä ennen kuin Ardour tekee käsittelyä. MIDI-editointia on kehitetty monin tavoin. Ohjelmassa on näytekirjaston hallinta ja valikoima vapaasti käytettäviä MIDI-looppeja (sointuja, sointu- ja rumpujaksoja). Ääninäytteitä voi hakea Freesound-projektista suoraan. Ohjelmassa on myös tukea useille erilaisille ohjainpinnoille (ohjauspöydät). Ardour tukee laajennuksia eri muodoissa, joita ovat LADSPA, LV2, AU ja VST (VST2 ja VST3). == Lähteet == == Aiheesta muualla == * Le "Ardour DAW" : compensation de latence et systèmes ouverts de routage de signaux. Luokka:Äänieditorit Luokka:Äänitysohjelmistot Luokka:Linux-ohjelmat Luokka:MacOS-ohjelmat Luokka:Windows-ohjelmat
Frank Sels

Frank Sels, alun perin François Sels, (3. joulukuuta 1942 – 19. joulukuuta 1986) oli belgialainen sarjakuvantekijä, joka tunnetaan parhaiten Hopeanuoli- lännensarjakuvan luojana. Sels opiskeli taidetta Antwerpenissä ja työskenteli sen jälkeen lyhyen aikaa painotalossa. Sels työskenteli vuodesta 1963 lähtien sarjakuvantekijänä Studio Vandersteenissä. Hän teki muun muassa sarjoja Karl May ja De Rode Ridder. Selsi piirsi useita Ons Land- ja Ohee-lehdissä julkaistuja sarjakuvia ja erikoistui viikinki- ja lännenaiheisiin sarjoihin. Sels lopetti lyhyeksi aikaa työt Vandersteenillä vuonna 1966, mutta palasi pian takaisin. Vuonna 1969 Sels lähti Vandersteeniltä lopullisesti ja alkoi työskennellä saksalaiselle Bastei Verlag –kustantamolle. Sels loi Hopeanuoli- sarjan (Silberpfeil, der Junge Häuptling), joka ilmestyi aluksi Felix- lehdessä, ja vuodesta 1971 lähtien omassa viikkojulkaisussaan. Sels perusti oman studion ja palkkasi piirtäjiksi Edgard Gastmansin, Robert Wuytsin, Eric De Ropin, Jean Bosco Safarin, Claus Scholzin, Jan van Rooyn sekä poikansa Erwinin. Studio Sels tuotti sarjakuvia nopeaan tahtiin, ja Hopeanuolta julkaistiin sekä Saksassa että Belgiassa. Sels teki Bastei-kustantamolla myös kauhusarjakuvia ja aloitti tieteissarjakuvan Op zoek naar Alfadir, jonka hänen poikansa Edwin viimeisteli vuonna 2004. Sels teki itsemurhan joulukuussa 1986. Saksalainen kustantamo Wick on julkaissut hänen kootut työnsä sarjassa Frank Sels Archiv. == Lähteet == Luokka:Belgialaiset sarjakuvantekijät Luokka:Itsemurhan tehneet Luokka:Vuonna 1942 syntyneet Luokka:Vuonna 1986 kuolleet
Johannes Ilmanen

Johannes Ilmanen (13. syyskuuta 1849 Ilmajoki – 9. tammikuuta 1915 Helsinki) oli suomalainen pappi ja valtiopäivämies. Ilmasen vanhemmat räätäli, talollinen Johan Mannberg ja Sofia Amalia Biri ja puoliso vuodesta 1880 Mathilda Riddelin. Ilmanen tuli ylioppilaaksi 1871 ja suoritti teologisen erotutkinnon 1873, papiksi hänet vihittiin 1874. Varapastorin arvon Ilmanen sai 1890 ja rovastin arvon 1910. Hän oli ensin Kurikan kappalaisen sijainen ja sitten Ilmajoen kirkkoherran apulainen 1874, Taivassalon kappalaisen sijainen 1877, Lopen kappalainen 1879, Ilmajoen kappalainen 1883, Seinäjoen vt. kappalainen 1897, Ilmajoen vt. kirkkoherra 1898 ja 1902 ja kirkkoherran apulainen lokakuusta 1902, Kurikan vt. kirkkoherra 1904, Orimattilan kirkkoherra 1904 ja Iitin vt. lääninrovasti 1909. Ilmajoen kirkkoherraksi hänet valittiin 1914, mutta hän ei ehtinyt ottaa virkaa vastaan. Ilmanen oli kansakoulujen piiritarkastaja 1882–1883 ja valtiopäivämies pappissäädyssä 1894, 1897, 1899, 1900 ja 1904. Kirkolliskokouksen jäsen hän oli 1898 ja 1903. Ylioppilasmatrikkeli 1853–1899: Ilmanen Johannes Viitattu 9.1.2021.Ilmanen, Johannes Suomen papisto 1800–1920 -verkkojulkaisu. Helsinki: Suomalaisen Kirjallisuuden Seura, 2017. Viitattu 8.1.2021. Johannes Ilmasen poika oli juristi ja diplomaatti Martti Ilmanen.Ylioppilasmatrikkeli 1853–1899 : Martti Tapani Ilmanen ==Lähteet== Luokka:Suomen evankelis-luterilaisen kirkon papit Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1849 syntyneet Luokka:Vuonna 1915 kuolleet
Libor Ustrnul

Libor Ustrnul (s. 20. helmikuuta 1982 Olomouc) on uransa päättänyt isokokoinen tšekkiläinen jääkiekkopuolustaja. Ustrnul on 197 cm pitkä ja painoi aktiivivuosinaan 120 kg. Hän pelasi suurimman osan urastaan Yhdysvalloissa lähdettyään USHL-liigaan jo 16-vuotiaana. Atlanta Trashers varasi hänet toisella kierroksella vuoanna 2000. Syksyllä 1999 Ustrnul aloitti OHL-liigassa Plymouth Whalersin joukkueessa ja pelasi vuoden 2001 alle 20-vuotiaiden MM- turnauksessa Tšekin joukkueessa. Kaikkiaan hän pelasi kolme kautta Plymouthissa ja pääsi sen jälkeen debytoimaan AHLssa yhden perin verran. Hän edusti Tšekkiä myös vuoden 2002 U20 MM-turnauksessa. Pelattuaan noin kaksi ja puoli kautta AHL-liigaa hänet lähetettiin ECHL-liigaan Gwinnett Gladiatorsin riveihin, jossa pelasi runkosarjan 17 viimeistä ottelua ja 2 playoff-ottelua. Kauden jälkeen hän palasi Eurooppaan HC Energie Karlovy Varyn joukkueeseen. Siirtorajalla keväällä 2008 hän siirtyi Suomeen HIFKn joukkueeseen, jossa pelasi kahdeksan ottelua. HIFK:ssa hän merkkautti vain kaksi syöttöpistettä ja 31 jäähyminuuttia. Tähän sisältyy tappelusta Sami Heleniuksen kanssa saatu 25 minuutin rangaistus. Seuraavan kauden Ustrnul oli pelaamatta mutta palasi vielä kaudelle 2009-2010 CHLaan Rapid City Rushin joukkueeseen päättämään uransa. ==Lähteet== Luokka:Tšekkiläiset jääkiekkoilijat Luokka:Atlanta Thrashersin varaamat pelaajat Luokka:Vuonna 1982 syntyneet Luokka:Elävät henkilöt
Lasitimanttei

Lasitimanttei on reggaeartisti Puppa J:n kolmas sooloalbumi, joka julkaistiin 10. lokakuuta 2014 Suomen Musiikin kautta. == Kappaleet == # # # # # # # # # == Arvostelut == * Rumba: Rumba: Levyarvio * Soundi: Soundi: Levyarvio == Lähteet == Luokka:Puppa J:n albumit Luokka:Vuoden 2014 albumit
Sriwijaya Airin lento 182

Sriwijaya Airin lento 182 oli Sriwijaya Airin Indonesian sisäinen reittilento Jakartasta Pontianakiin. Lennolla 9. tammikuuta 2021 käytetty Boeing 737-524 nousi ylös kello 14.36 paikallista aikaa, ja katosi tutkasta noin neljä minuuttia lentoonlähdön jälkeen. Lennonseurantasivusto Flightradar24:n mukaan kone menetti yli 3 000 metriä korkeutta alle minuutissa, ja lentojäljet päättyivät Jakartan pohjoispuolelle Jaavanmereen Seribusaarten edustalle. Liikenneministeri Budi Karya Sumadi vahvisti koneen pudonneen lähelle Laki- saarta. Indonesian pelastusviranomaisten mukaan paikalliset kalastajat löysivät ensin matkustajakoneen paloja merestä. Koneessa oli 12 miehistön jäsentä ja 50 matkustajaa, joista 43 oli aikuisia ja seitsemän lapsia, heistä kolme vauvaikäisiä. Kaikki lentokoneessa olleet kuolivat. == Lennon tiedot == Lentokoneen piti lähteä alkuperäisen aikataulun mukaan Soekarno-Hattan lentoasemalta Tangerangista kello 13.25 paikallista aikaa (klo 6.25 UTC), ja saapua Supadion lentoasemalle Pontianakiin kello 15.00 paikallista aikaa. Lennon lähtö kuitenkin viivästyi ja varsinainen lentoonlähtö tapahtui kello 14.36. Lento 182 nousi 4 000 metrin korkeuteen, kun se kääntyi äkillisesti oikealle ja syöksyi alas. Koneeseen menetettiin yhteys klo 14.40. == Turman syy == Helmikuussa 2021 julkistettujen alustavien tutkimusten mukaan lentokoneen kaasuvivuissa saattoi olla vikaa. Aiemmin konetta lentäneiden mukaan koneen vivusto oli ollut rikki, eikä sitä ollut saatu enää korjattua täysin. == Lähteet == Luokka:Vuoden 2021 lento-onnettomuudet Luokka:Lento- onnettomuudet Indonesiassa
Knut Fredrik Durchman

Knut Fredrik Durchman (13. tammikuuta 1846 Raahe – 20. toukokuuta 1919 Raahe) oli suomalainen pappi ja valtiopäivämies. Durchmanin vanhemmat olivat henkikirjoittaja Gustaf Durchman ja Gustava Jakobina Heickell ja puolisot vuodesta 1873 Augusta Matilda Aminoff (k. 1895) ja vuodesta 1896 Ida Maria Durchman (k. 1907). Durchman tuli ylioppilaaksi Vaasassa ja suoritti teologisen erotutkinnon ja vihittiin papiksi 1873. Hän oli Raahen ja Saloisten kirkkoherra vuodesta 1888. Rovastin arvon 1896 saanut Durchman toimi myös tuomiokapitulin asessorina. Hän oli valtiopäivämies pappissäädyssä 1894. Ylioppilasmatrikkeli 1853–1899: Durchman Knut Fredrik Viitattu 9.1.2021. ==Lähteet== Luokka:Suomen evankelis-luterilaisen kirkon papit Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1846 syntyneet Luokka:Vuonna 1919 kuolleet
Hades (videopeli)

Hades on Supergiant Gamesin kehittämä ja julkaisema roguelike toimintaroolipeli. Se julkaistiin Windowsille, macOS:lle ja Nintendo Switchille 17. syyskuuta 2020. Pelin ennakkojulkaisuversio julkaistiin joulukuussa 2018. == Pelaaminen == Peli on saanut inspiraatiota kreikkalaisesta mytologiasta. Pelaajan pitää taistella läpi eri alueiden, joissa kussakin on erilaisia vihollisia ja lopuksi alueiden loppupomot. Pelissä on hack and slash -taistelujärjestelmä ja kuusi erilaista asetta, joista jokaisella on neljä erilaista muotoa. == Vastaanotto == Hades sai IGN:n arvostelussa arvosanaksi 9/10 ja se valittiin myös IGN:n vuoden peliksi 2020. Pelaaja-lehden arvostelussa peli sai arvosanaksi 10/10. Peli palkittiin vuoden 2020 The Game Awards -gaalassa parhaimmaksi indiepeliksi ja toimintapeliksi. Metacritic-kerääjäsivustolla peli sai 93/100 pistettä, perustuen 61 kriittiseen arvosteluun.https://www.metacritic.com/game/hades/ == Lähteet == == Aiheesta muualla == * Viralliset verkkosivut * Luokka:Vuoden 2020 videopelit Luokka:Roguelike-pelit Luokka:Luolastoroolipelit Luokka:Indie- videopelit Luokka:Toimintaroolipelit Luokka:Windows-pelit Luokka:Mac OS -pelit Luokka:Nintendo Switch -pelit Luokka:Supergiant Gamesin videopelit
Suluova

Suluova on piirikunta ja kaupunki Turkin Amasyassa. Vuoden 2012 väestönlaskennassa Suluovan väkiluku oli 47 572. == Lähteet == Luokka:Amasyan maakunnan piirikunnat
Martinsville (Virginia)

Martinsville on kaupunki Virginian osavaltiossa Yhdysvalloissa. Sen väkiluku oli vuoden väestönlaskennassa 13 821. Martinsville Speedway -moottoriurheilurata. Kaupungin pormestarina toimii Kathy Lawson. == Väestö == Kaupungin asukkaista 48,84 prosenttia on valkoisia, 47,35 prosenttia afroamerikkalaisia, 0,68 prosenttia intiaaneja ja 0,25 prosenttia aasialaisia. 1,83 prosenttia asukkaista eivät ole Yhdysvaltain kansalaisia. Kaupungin väestön keski-ikä on 40,8 vuotta. ==Kuvia kaupungista== Tiedosto:Uptown Martinsville VA.jpg|Martinsvillen keskustaa. Tiedosto:2019 STP 500 from frontstretch.jpeg|Martinsville Speedway. Tiedosto:Liberty Fair Mall Martinsville, VA (7377529714).jpg|Liberty Fair Mall -kauppakeskus. ==Lähteet== ==Aiheesta muualla== * Kaupungin kotisivut Luokka:Virginian kaupungit
Franklinin piirikunta (Virginia)

Franklinin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 56 042 vuonna 2019. Piirikunnan hallintokeskus on Rocky Mountin kunta. Piirikunta perustettiin vuonna 1785. == Lähteet == == Aiheesta muualla == Luokka:Virginian piirikunnat
Medicine at Midnight

Medicine at Midnight on yhdysvaltalaisen rock-yhtye Foo Fightersin kymmenes studioalbumi, joka julkaistiin 5. helmikuuta 2021. ==Kappaleet== ==Kokoonpano== Foo Fighters * Dave Grohl – laulu, kitara * Taylor Hawkins – rummut * Rami Jaffee – koskettimet * Nate Mendel – basso * Chris Shiflett – kitara * Pat Smear – kitara == Arvostelut == * Helsingin Sanomat: Foo Fightersin rock-äijät tekivät levyn, jolla he murtautuvat autotallista diskoon, ja se kuulostaa riemastuttavalta Viitattu 23.7.2021. * Kaaoszine: 7/10”Medicine At Midnight” ei ole ihmelääke, mutta kohentaa oloa – arviossa Foo Fightersin kymmenes pitkäsoitto Viitattu 23.7.2021. * Kulttuuritoimitus: Ei läpsytellä vaan kaahataan! Foo Fightersin uusi albumi on kipakkaa amerikanrokkia Viitattu 23.7.2021. * Soundi: Levyarvio: ”Tekivätpä tuollaisenkin” – Foo Fightersin Medicine At Midnight on lyhyt mutta epätasainen Viitattu 23.7.2021. == Lähteet == Luokka:Vuoden 2021 albumit Luokka:Foo Fightersin albumit Luokka:Greg Kurstinin tuottamat albumit
Dickensonin piirikunta

Dickensonin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 14 318 vuonna 2019. Piirikunnan hallintokeskus on Clintwoodin kunta. Piirikunta perustettiin vuonna 1880. == Lähteet == == Aiheesta muualla == Luokka:Virginian piirikunnat
Buchananin piirikunta (Virginia)

Buchananin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 21 004 vuonna 2019. Piirikunnan hallintokeskus on Grundyn kunta. Piirikunta perustettiin vuonna 1858. == Lähteet == == Aiheesta muualla == Luokka:Virginian piirikunnat
Pentti Valkeala

Pentti Valkeala (26. huhtikuuta 1928 Muolaa – 28. tammikuuta 2017 Helsinki) oli suomalainen elokuvaaja, joka teki yli 40-vuotisen uran ensin suomalaisen elokuvan ja sitten television parissa. Kuollessaan 88-vuotiaana hän oli viimeisiä elossa olleita niin sanotun studioaikakauden suomalaisia elokuvaajia. Hän oli myös suomalaisen televisiokuvauksen uranuurtajia, joka myöhemmällä urallaan erikoistui television urheilukilpailujen kuvaamiseen. Pentti Valkeala kävi keskikoulun ja pääsi vuonna 1946 kamera-assistentiksi Suomen Filmiteollisuus Oy:öön, jossa hän avusti Kalle Peronkoskea, Armas Hirvosta ja Felix Forsmania kaikkiaan yhdeksässä elokuvassa, joiden ohjaajia olivat Orvo Saarikivi, Edvin Laine, Ville Salminen ja T. J. Särkkä. Vuonna 1949 Valkealasta tehtiin B-kuvaaja Edvin Laineen elokuvassa Ruma Elsa, pääkuvaajana Kalle Peronkoski. Valkeala toimi sitten muun muassa Osmo Harkimon B-kuvaajana kahdeksassa elokuvassa, muun muassa Ville Salmisen menestyselokuvassa Kaunis Veera eli Ballaadi Saimaalta (1950) ja Matti Kassilan varhaistyössä Radio tekee murron (1951). Valkeala toimi yhtenä Helsingin olympialaisten kuvaajista ja toimi samoihin aikoihin pääkuvaajana useissa tilaus- ja lyhytelokuvissa. Ensimmäinen pääkuvaajan ominaisuudessa tehty pitkä elokuva oli Ville Salmisen Kipparikvartetti (1952), jota seurasi monta muuta komediaelokuvaa, kuten Matti Oraviston ohjaama Senni ja Savon sulttaani (1952) sekä Ossi Elstelän elokuvat Kaksi vanhaa tukkijätkää (1954), Majuri maantieltä (1954) ja Kaunis Kaarina (1955). Vuonna 1955 Pentti Valkeala kuvasi myös kolme Armand Lohikosken ohjaamaa Pekka Puupää -komediaa: Pekka ja Pätkä puistotäteinä, Kiinni on ja pysyy ja Pekka ja Pätkä pahassa pulassa. Valkealan viimeiseksi pitkäksi teatterielokuvaksi jäi Jorma Nortimon ohjaus Pikku Ilona ja hänen karitsansa (1957), minkä jälkeen hän siirtyi Yleisradion perustamaan Suomen TelevisioonJutila, Niko: Pekka ja Pätkä -elokuvien kuvaaja Pentti Valkeala on kuollut, Elokuvauutiset 8.04.2017. Viitattu 9.1.2021.. Alkuvaiheen televisiotoiminnassa tehtävät ulottuivat studioiden ulkopuolisesta filmikuvauksesta studiossa tapahtuvaan tv-kameratyöhön muun muassa monissa Televisioteatterin monikameratuotannoissa, kuten Seppo Wallinin ohjaama Kauppamatkustajan kuolema (1961). 1970-luvun alusta lähtien Pentti Valkeala erikoistui Ylessä urheilukuvaukseen ohjaaja Raimo Piltzin tärkeänä aisaparina. Ura huipentui yli 40 kameralla tallennettuihin yleisurheilun maailmanmestaruuskilpailuihin Helsingissä 1983.Fränti, Mikael: Tv-pioneeri erikoistui urheiluun, 75-vuotishaastattelu, Helsingin Sanomat 25.4.2003. Viitattu 9.1.2021. Eläkkeelle hän jäi vuonna 1991. ==Lähteet== Luokka:Suomalaiset elokuvaajat Luokka:Vuonna 1928 syntyneet Luokka:Vuonna 2017 kuolleet Luokka:Ylen henkilöstö
Tazewellin piirikunta (Virginia)

Tazewellin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 40 595 vuonna 2019. Piirikunnan hallintokeskus on Tazewellin kunta. Piirikunta perustettiin 20. joulukuuta 1799. == Lähteet == == Aiheesta muualla == Luokka:Virginian piirikunnat
Luurankorannikko

Luurankorannikko on kaistale Afrikan lounaisrannikkoa Namibian Cape Crossin niemen ja Angolan Kunenejoen välissä. Nimensä rannikko on saanut useista haaksirikoista, sillä rannikko on laivoille hyvin vaarallinen sumun ja voimakkaiden merivirtojen vuoksi. Rannikon suolainen ilma hävittää nopeasti haaksirikkoutuneen laivan ohuet puu- ja metalliosat ja jättää rungosta rannalle luurankomaisen hylyn moneksi vuodeksi. Myös sisämaahan vettä turhaan etsimään harhailleet merimiehet ovat usein jättäneet luurankonsa hiekkaan. Rannikko on hyvin kuiva ja sateeton, ja suurin osa siitä kuuluu Namibin aavikkoon. Hiekkadyynit ulottuvat rantaan saakka ja saattavat kasvaa yli 400 metrin korkuisiksi. Kunene on rannikon ainoa pysyvä joki. Sateiden vaikutuksesta syntyvät väliaikaiset joet eivät yleensä virtaa merelle saakka. Rannikon vesissä elää hylkeitä ja monia merilintuja. Maalla liikkuu esimerkiksi norsuja, kirahveja, seeproja, paviaaneja, hyeenoja ja antilooppeja. Eläimet saavat vettä seudun muutamasta luonnollisesta kaivosta. Kasvit saavat juurillaan vettä kuivien jokiuomien alta. Pieni osa rannikosta on nykyisin suojelualuetta, jossa eläimiä ei saa metsästää. Rannikkovedet ovat antarktisen Benguelanvirran vuoksi kylmiä, yleensä alle 15 celsiusastetta. Sen vuoksi aamuisin nousee paksu sumu, joka leviää pitkälle sisämaahan saakka. Koppakuoriaiset ja matelijat saavat tästä aamusumusta nestettä juodakseen. ==Lähteet== == Aiheesta muualla == Luokka:Rannikot Luokka:Eteläinen Afrikka
Pål Hanssen

Pål Hanssen (s. 14. syyskuuta 1972) on norjalainen jääpalloilija. Hän on edustanut urallaan Norjan pääsarjan seuroista Stabækia, Ruotsin pääsarjan seuroista IFK Vänersborgia, Västerås SK:ta, Karlstadin IF Bolticia ja BS BolticGötaa sekä Venäjän pääsarjan Dynamo-Kazania. Hanssen oli yhdessä Christer Lystadin kanssa ensimmäiset norjalaiset, jotka pelasivat Venäjän pääsarjassa. Vuoden 1995 Ruotsin Allsvenskanin loppuottelussa hän oli voittamassa Ruotsin mestaruutta tekemällä molemmat Bolticin maalit ottelun päättyessä 2-1. Hanssen on edustanut Norjan jääpallomaajoukkuetta kaikkiaan 109 maaottelussa. ==Saavutukset== Seurajoukkueissa * 3 Norjan mestaruutta vuosina 1993, 1994 ja 2001 Stabækin riveissä * Ruotsin mestaruus vuonna 1995 IF Bolticin riveissä. Henkilökohtaisesti * Norjan vuoden jääpalloilija kaudella 2001-2002. == Lähteet == *International Bandy Database ===Viitteet=== Luokka:Norjalaiset jääpalloilijat Luokka:Vuonna 1972 syntyneet Luokka:Elävät henkilöt
Supadion kansainvälinen lentoasema

Supadion kansainvälinen lentoasema (; IATA: PNK, ICAO: WIOO) on lentoasema Länsi-Kalimantanilla, Indonesiassa. Se sijaitsee 17 kilometrin päässä Pontianakista. Lentokenttää operoi PT Angkasa Pura II. Lentoasema rakennettiin alun perin 1940-luvun alussa, ja silloin sen nimi oli Sungai Durian lentoasema. 1980-luvulla nimi muutettiin Supadion lentoasemaksi. Vuodesta 1989 Supadion lentoasemalta avattiin kansainvälinen reitti Kuchingin lentoasemalle Malesiaan. == Lähteet == == Aiheesta muualla == * Lentoaseman kotisivut Luokka:Indonesian lentoasemat
Anne-nukke

Anne-nukke on ensiavun opetuksessa käytetty nukke. Sen kehitti norjalainen leluntekijä Åsmund S. Lærdal yhdessä itävaltalaisen anestesiologin Peter Safarin ja yhdysvaltalaisen lääkärin James Elamin kanssa. Anne-nuken kasvot perustuvat 1880-luvulla Seinestä löydetyn tuntemattoman naisen kuolinnaamioon.Laerdal company website: The Girl from the River Seine (Arkistoitu 29/11/2011) Naamio oli aikanaan suosittu koriste. Lærdal oli nähnyt sellaisen appivanhempiensa seinällä. ==Lähteet== Luokka:EnsihoitoLuokka:Nuket
Akyurt

Akyurt, myös Ravli on piirikunta ja kaupunki Turkin Ankaran maakunnassa. Vuoden 2010 väestönlaskennassa Akyurtin väkiluku oli 11 301. ==Lähteet== ==Aiheesta muualla== Luokka:Ankaran maakunnan piirikunnat
Shobak

Shobak (joskus muodossa Al-Shawbak ja Shoubak) on pikkukaupunki Jordaniassa Ma’anin maakunnassa. Kaupungissa sijaitsee esimerkiksi Montréalin ristiretkeläislinna. Sen asukasluku vuonna 2019 oli 4 735\. ==Maantiede== Shobak sijaitsee Jordanian eteläosassa al-Karakin, Tafilan ja Ma'anin välisellä vuoristotiellä Ma’anin maakunnassa. Vieressä kohoabat Jabal al- Sharan vuoret. Shobak itsessään sijaitsee 1 382 metrin korkeudella merenpinnasta. Alue on tunnettu jordanialaisisttain runsaista sateistaan, mikä on tehnyt mahdolliseksi maatalouden harjoittamisen. Talvisin ovat mahdollisia myös lumisateet. ==Historia== Shobakin paikkeilla lienee ollut ihmisasutusta ainakin jo nabatealaisten kaudesta lähtien, Se sijaitsee historiallisella reitillä Arabiasta Aravanlaakson läpi kohti Egyptiä. Vuonna 1115 Jerusalemin kuningas Baldwin I johti joukkonsa nykyiseen Shobakiin ja kahden lähteen tuntumaan perustettiin linna. Ristiretkeläiset tunsivat linnan nimellä Montréal. Jordanjoen itäisistä alueista tuli oma kreivikuntansa. Sen keskus oli aluksi al-Shobakissa, kunnes se myöhemmin siirrettiin vuonna 1142 perustettuun al-Karakiin. Egyptin fatimidit piirittivät linnaa vuonna 1158, kunnes he lähtivät lunnaita saatuaan. Sittemmin sitä tavoittelivat Saladinin johtamat aijubidit. Saladin piiritti linnan vuonna 1171 ja antautui 10-päivän kuluttua. Saladin ei kuitenkaan vielä miehittänyt linnaa. Lopullisesti se antautui lokakuussa 1189 kaksi vuotta Hattinin taistelun jälkeen. Saladin antoi linnan veljelleen al-Malik al-Adilille. Aijubidien kauden jälkeen paikkakuntaa hallitsivat mamelukit. Linnaa laajennettiin heidän ja aijubidien kaudella. Paikalle oli myös muodostunut asutusta. Siihen viitataan vanhemmissa islamilaisissa lähteissä vaihtelevasti joko kaupunkina tai kylänä. Kylässä asui huomattava määrä melkiittiläisiä kristittyjä. Vuonna 1596 tehdyn veroluettelon mukaan Shobakissa oli 65 taloutta ja niistä 5 oli kristittyjä. Sittemmissä lähteissä Shobak esiintyy harvemmin. Vuonna 1812 Johann Ludwig Burckhardt kuvaili sen käsittävän noin 100 fallahperhettä, jotka maksoivat tribuuttia Huwaytat-heimolle. Vuonna 1895 paikkakunnalla syttyi kapina paikallista osmanien varuskuntaa vastaan. Al-Karakin mutasarrif kukisti kapinan verisesti. 200 paikallista ja 20 sotilasta kuoli. Sittemmin kaupunkiin rakennettiin yksi Hijazin rautatien sivuhaaroista. Itsenäisessä Jordaniassa siitä tuli osa Ma’anin maakuntaa. ==Väestö== Shobakin väkiluku oli vuonna 2019 4 735. ==Lähteet== Luokka:Jordanian kaupungit
Dol-de-Bretagne

Dol-de-Bretagne (bretoniksi Dol) on kunta läntisessä Ranskassa Ille-et- Vilainen departementissa Bretagnen alueella. Se sijaitsee noin 25 kilometriä Saint-Malon kaupungista kaakkoon. Dol-de-Bretagne on keskiajalla rakennettu kaupunki. Kaupungin keskellä on 1200-luvulta peräisin oleva Saint-Samsonin katedraali. Se on nimetty pyhän Samsonin mukaan, joka 500-luvulla saapui Walesistä Bretagneen ja Doliin. Kaupungin keskustassa on runsaasti keskiaikaisia rakennuksia. Niitä on myös keskustan pääkadun Grande Ruen varrella. Dolin esihistoriallisesta ajasta on muistona suurikokoinen menhir, Menhir de Champ-Dolent. Tiedosto:Breizh 35 - Dol - an iliz veur A.jpg|Saint- Samsonin katedraali Tiedosto:Breizh_35_-_Dol_- _Peulvan_maez_al_lanv_06.jpg|Menhir de Champ-Dolent ==Lähteet== ==Aiheesta muualla== Luokka:Ille-et-Vilainen kunnat
Osches

Osches on kunta Koillis-Ranskassa Meusen departementissa Grand Estin alueella. Kunnassa asui 55 asukasta vuonna 2017 ja sen pinta-ala on 9,14 neliökilometriä. Oschesin väkiluku on kasvanut yhdellä asukkaalla vuodesta 2007, jolloin kunnassa asui 54 asukasta. Vuonna 2012 kunnan väkiluku oli 51, eli siellä asui neljä asukasta vähemmän kuin vuoden 2017 väestönlaskennassa. == Lähteet == == Aiheesta muualla == Luokka:Meusen kunnat
Baulny

Baulny on kunta Koillis-Ranskassa Meusen departementissa Grand Estin alueella. Kunnassa asui 16 asukasta vuonna 2017 ja sen pinta-ala on 3,91 neliökilometriä. Baulnyn väkiluku on kasvanut kahdella asukkaalla vuodesta 2007, jolloin kunnassa asui 14 asukasta. Vuonna 2012 kunnan väkiluku oli sama kuin vuoden 2017 väestönlaskennassa. == Lähteet == == Aiheesta muualla == Luokka:Meusen kunnat
Mont-Dol

Mont-Dol (bretoniksi Menez-Dol) on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 25 kilometriä Saint- Malon kaupungista kaakkoon. Kunnan keskusta on rakennettu 65 metriä korkealle kukkulalle, jota ympäröi alava ja tasainen rannikkoalue. Se on ikään kuin saari kuivalla maalla. Yksi Mont Dolin tuulimyllyistä on avoinna vierailuille. Kukkulan huipulla on Pyhän Mikaelin kappeli ja suurikokoinen Neitsyt Marian patsas. Legendan mukaan Pyhä Mikael taisteli täällä Saatanaa vastaan ja voitti pedon. Heidän taistelunsa jäljet jäivät syvennyksinä kiveen. Tiedosto:Mont_Dol,_Chapelle_Saint-Michel.jpg|Pyhän Mikaelin kappeli ja Neitsyt Marian patsas Tiedosto:Moulin_de_Mont-Dol_2.jpg|Mont-Dolin tuulimylly ==Lähteet== ==Aiheesta muualla== Luokka:Ille-et-Vilainen kunnat
Altındağ

Altındağ on piirikunta Turkin Ankaran maakunnassa ja Ankaran kaupungissa. Vuoden 2019 väestönlaskennassa Altındağ’n väkiluku oli 389 510. ==Lähteet== == Aiheesta muualla == Luokka:Ankaran maakunnan piirikunnat Luokka:Ankara
Ave Crux Alba

Ave Crux Alba () on Maltan ritarikunnan virallinen hymni. Musiikin sävelsi Alfredo Consorti vuonna 1930, ja se tarkoitettiin alun perin juhlamarssiksi ritarien käyttöön. Vaikka marssiin on kirjoitettu myös latinankieliset sanat, usein se esitetään vain instrumentaalisena. == Sanat == == Lähteet == Luokka:Kansallislaulut Luokka:Maltan ritarikunta
Instinct (vuoden 2019 elokuva)

Instinct on vuonna 2019 ensi-iltansa saanut alankomaalainen psykologinen jännityselokuva. Elokuva on näyttelijänä tunnetuksi tulleen Halina Reijnin esikoisohjaus, ja sen pääosissa esiintyvät Carice van Houten ja Marwan Kenzari. Instinct kertoo psykologista, joka saa uudessa työpaikassaan asiakkaakseen manipuloivan, seksuaalirikoksista tuomitun miehen. Elokuva sai ensi-iltansa Locarnon elokuvajuhlilla elokuussa 2019, ja syyskuussa se esitettiin myös Toronton elokuvajuhlilla. Varsinaisen teatteriensi-iltansa elokuva sai Alankomaissa 3. lokakuuta 2019. Instinct nimettiin Alankomaiden viralliseksi vuoden 2020 Oscar-palkintoehdokkaaksi parhaan kansainvälisen elokuvan sarjassa. Elokuva kuitenkin karsiutui ennen pääsemistään lopulliseen viiden parhaan ehdokkaan joukkoon. ==Rooleissa== == Lähteet == == Aiheesta muualla == * * Screen Daily: Halina Reijn on Netherlands Oscar entry ‘Instinct’: “It’s an abstract experiment about sex and power” (19.11.2019) Luokka:Vuoden 2019 elokuvat Luokka:Alankomaalaiset elokuvat Luokka:Psykologiset jännityselokuvat
Johannes Bobrowski

Johannes Bobrowski (1917 Tilsit, Saksa – 1965 Itä-Berliini, Saksan demokraattinen tasavalta) oli saksalainen kirjailija. Hän taisteli Saksan itärintamalla toisessa maailmansodassa ja jäi sotavangiksi vuoteen 1949. Hän työskenteli myöhemmin kustannustoimittajana Itä-Berliinissä. Teoksissaan hän käsittelee Saksan traumaattista suhdetta itäisiin naapurimaihin. ==Suomennetut teokset== ===Proosa=== * Levinin mylly: 34 lausetta isoisästäni: romaani (Levins Mühle), suom. Elvi Sinervo, Gummerus 1966 * Tirkistyskaapissa: isä Galiani (Im Guckkasten: Galiani), suom. Eila Kirstinä, novelli teoksessa Matka jonnekin, Tammi 1965 ===Runot=== Lähde:Johannes Bobrowski Lahden kaupunginkirjaston runotietokanta. Päivitetty 7.1.2021, viitattu 9.1.2021 ; Lassi Nummen suomentamia runoja julkaisussa Parnasso 1985; nro 5 * A.S.:lle, juutalaiselle kauppiaalle * Ajelulla * Kotimatka * Kyläkirkko * Maalari Chagallin kotiseutu * Muistokirjoitus * Tasanko * Latvialaisia lauluja ; Runoja teoksessa Puiden lohtu: saksankielistä runoutta 1946–2000, toim. Stefan Moster, Helsinki WSOY 2005 ISBN 951-0-30300-3 * Kieli, suom. Lassi Nummi * Liettualainen kaivo, suom. Lassi Nummi * Sarmaattien tasanko, suom. Lassi Nummi * Selostus, suom. Lassi Nummi * Tasanko, suom. Lassi Nummi * Lättiläisiä lauluja, suom. Paavo Rintala ;Aale Tynnin suomentamia runoja teoksessa Tuhat laulujen vuotta: valikoima länsimaista lyriikkaa, WSOY 1974 ja 2004 * Aleksis Kivi, myös teoksessa Tämän runon haluaisin kuulla 2 * Aro * Tuulimylly ;Paavo Rintalan suomentamia runoja julkaisussa Parnasso 1990; nro 6 * Aleksis Kivi * Ilmajärvi 1941, nimellä Ilmensee 1941 myös teoksessa: Puiden lohtu * Joseph Conrad * Katedraali 1941 * Kaunas 1941 * Kutsu * Kylä * Kylä Pohjois-Venäjällä (Pustoshka 1941) * Laulujoutsen * Lättiläisiä lauluja myös teoksessa: Puiden lohtu * Vanha piha Vilnassa, myös teoksessa Runon suku, Helsinki Otava 1991 ISBN 951-1-11447-6 * Vanha valtatie * Viiriäisen piiperrys * Seljankukat ;Leena Koskisen suomentamia runoja julkaisussa Kulttuurivihkot 1979; nro 6 * Aleksis Kivi * Rosa Luxemburg ;Muita suomennoksia * Kotimatka, suom. Brita Polttila, teoksessa: Brita Polttila, Verkkaista liikettä: runoja ja runosuomennoksia 1963–2000, toim. Kaija Valkonen, Helsinki Tammi 2000 ISBN 951-31-1836-3 ==Lähteet== Luokka:Saksalaiset kirjailijat Luokka:Vuonna 1917 syntyneet Luokka:Vuonna 1965 kuolleet
Litiumsyanidi

Litiumsyanidi (LiCN) on litium- ja syanidi-ionien muodostama epäorgaaninen ioniyhdiste. Yhdistettä voidaan käyttää orgaanisen kemian synteeseissä reagenssina. ==Ominaisuudet, valmistus ja käyttö== Huoneenlämpötilassa litiumsyanidi on valkoista kiteistä ainetta. Yhdisteen alkeiskoppi on ortorombinen ja muistuttaa kaliumsyanidin rakennetta. Aine liukenee hyvin veteen ja eräisiin orgaanisiin liuottimiin kuten dimetyyliformamidiin ja tetrahydrofuraaniin. Voimakkaasti kuumennettaessa litiumsyanidi hajoaa litiumsyanamidiksi ja hiileksi. Litiumsyanidi on myrkyllistä.Ulrich Wietelmann & Martin Steinbild: Lithium and Lithium Compounds, Ullmann's Encyclopedia of Industrial Chemistry, John Wiley & Sons, New York, 2014.Ronald H. Erickson: Lithium Cyanide, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 9.1.2021. Litiumsyanidi valmistetaan neutraloimalla -hydroksidia tai -karbonaattia vetysyanidiilla. Laboratorioissa sitä voidaan valmistaa myös asetonisyanohydriinistä ja litiumhydridistä tai hopeasyanidista ja litiumista. :LiOH + HCN → LiCN + H2O :Li2CO3 \+ 2 HCN → 2 LiCN + H2O + CO2 Litiumsyanidia käytetään orgaanisen kemian synteeseissä valmistettaessa syanohydriinejä ja nitriilejä sekä hepen poistamiseen ketoneista. ==Lähteet== Luokka:Litiumyhdisteet Luokka:Syanidit
Kesä ’42

Kesä ’42 (Summer of ’42) on Robert Mulliganin ohjaama komediallinen draamaelokuva vuodelta 1971. Nostalgisessa kasvukertomuksessa 15-vuotias Hermie viettää sotavuosina kesäänsä Yhdysvaltojen itärannikon Nantucketin saarella kahden muun pojan kanssa ja ihastuu yksipuolisesti ystävälliseen nuoreen naiseen, jonka mies on rintamalla. Tarina perustuu käsikirjoittaja Herman Raucherin omiin muistoihin, jotka hän elokuvan saaman yllättävän hyvän yleisömenestyksen myötä sovitti myös romaaniksi. Elokuvan musiikin on säveltänyt Michel Legrand, joka palkittiin parhaan musiikin Oscarilla ja brittiläisellä Bafta-palkinnolla. Elokuva sai lisäksi kolme muutakin Oscar- ehdokkuutta (paras alkuperäiskäsikirjoitus, paras kuvaus ja paras leikkaus) sekä kaksi Golden Globe -ehdokkuutta (paras draamaelokuva ja paras ohjaus).. Viitattu 9.1.2021.. ==Rooleissa== ==Vastaanotto== Elokuvan tv-ensiesityksen alla joulukuussa 1980 Helsingin Sanomien Mikael Fränti kirjoitti, että elokuva on raikkaimmillaan alun lomanviettojaksoissa kuvatessaan kolmen murrosikäisen pojan sattumuksia, mutta vakavammassa loppujaksossa tarinan käsittely on hieman etäistä. Myös Chicago Sun-Timesin Roger Ebertin mielestä koko elokuva on melko ulkokohtaista aikuisen miehen muistelua eikä oikein pääse nuorukaisen pään sisään tai aitoihin nuoruuden tunnelmiinSummer of '42, ensi-ilta-arvio 1971, rogerebert.com. Viitattu 9.1.2021.. ==Lähteet== Luokka:Vuoden 1971 yhdysvaltalaiset elokuvat Luokka:Yhdysvaltalaiset draamakomediaelokuvat
Rosa ’de Rescht’

Rosa ’de Rescht’ on syysdamaskonruusuihin (Rosa Bifera-ryhmään) kuuluva ruusulajike, jolle on tunnusomaista maljamaiset, täynnä terälehtiä olevat, voimakkaan ruusuntuoksuiset, karmiininpunaiset kukat. Sen menestymisalue yltää Suomessa Keski-Suomen korkeudelle saakka. Ruususta käytetään myös nimiä Rosa 'Rose de Rescht' tai Rosa 'de Resht'. == Alkuperä == ’De Rescht’ -ruusun esitteli vuonna 1950 englantilainen puutarhakirjailija ja kasvien keräilijä Nancy Lindsay (1896-1973). Hän kertoi löytäneensä ruusun vuonna 1945 Iranista Reschtin (Rašt) kaupungista Kiinan ja Persian välisen karavaanitien varrelta. Eräiden lähteiden mukaan ruusu tuotiin Ranskasta Reschtiin Ranskan ja Iranin lähentymisen kaudella noin vuonna 1807, josta Nancy Lindsay löysi sen uudelleen. Nancy Lindsayn kertomuksen todenperäisyyttä on myös epäilty. On arveltu, että hän löysi ruusun Ranskasta.Gudrun Manell & Bertil K. Johansson: Ruusut - Suomen oloihin soveltaen suomentanut Hannele Vainio - Otava 1998 - Sivu 89. Englantilaisten ja ranskalaisten ruusuasiantuntijoiden mukaan ruusun alkuperä on Iranissa, mutta siitä on tietoja Englannista vuodelta 1880 ja Saksasta vuodelta 1890. Ruusu kuitenkin unohdettiin, kunnes se Nancy Lindsayn löytämänä otettiin uudelleen käyttöön Englannissa 1950-luvulla. Ruusu sai nimensä Reschtin kaupungin mukaan. Syysdamaskonruusut, joihin ’de Rescht’ lajikkeena kuuluu, ovat peräisin Lähi-idästä ja ne on tunnettu Euroopassa tuhansia vuosia. Rooman valtakunnan häviämisen myötä damaskonruusut hävisivät Euroopasta, mutta ne palasivat 1200-luvulla takaisin ristiritarien mukana. Syysdamaskonruusuja pidetään Rosa gallican (ranskanruusun) ja Rosa moschatan (myskiruusun) luonnossa syntyneenä risteymänä.Gudrun Manell & Bertil K. Johansson: Ruusut - Suomen oloihin soveltaen suomentanut Hannele Vainio - Otava 1998 - Sivut 84–85. Syysdamaskonruusut kukkivat heinäkuussa ja toistamiseen syksyllä. Kesädamaskonruusut kukkivat kerran kesässä. == Kuvaus == ’De Rescht’ kasvaa 0,8–1,2 metrin korkuiseksi, siroksi, pystyksi, tuuheaksi pensaaksi. Versoissa on keskikokoisia piikkejä. Lehdet ovat tummanvihreät, himmeäpintaiset. Pääkukinta on heinäkuussa ja kestää noin kuukauden. Suotuisalla paikalla ruusu kukkii uudestaan loppukesällä. Ruusu kukkii sekä saman että edellisen vuoden versoilla. Kukat ovat maljamaiset, karmiininpunaiset, täynnä terälehtiä ja halkaisijaltaan noin 6 cm. Vanhetessaan kukkien väri voimistuu. Kukan tuoksu on voimakas, miellyttävä ruusun tuoksu, vivahteena myski. Viihtyy aurinkoisessa ja myös varjoisassa kasvupaikassa, tuoreessa ja runsasravinteisessa maaperässä. Menestyy Suomessa kasvuvyöhykkeillä I – III. == Lähteet == Luokka:Ruusulajikkeet
Ayaş

Ayaş on piirikunta Turkin Ankaran maakunnassa. Vuoden 2009 väestönlaskennassa Ayaşin väkiluku oli 8 570. == Lähteet == == Aiheesta muualla == Luokka:Ankaran maakunnan piirikunnat
Tepecik-Çiftlik

Tepecik-Çiftlik oli nykyisessä Turkissa sijainnut muinainen kivikautinen kylä. Se oli asuttu 7000 - 5800 kalenterivuotta sitten. Tutkimusten mukaan metsästys väheni ja viljan merkitys lisääntyi ravinnonlähteenä ajalla 6800-6100 eaa.https://www.researchgate.net/publication/318891198_Dietary_Changes_across_the_Neolithic_Levels_of_the_Tepecik- Ciftlik_Population Özdemir, Kameray & Akyol, Ali & Büyükkarakaya, Ali. (2017). Dietary Changes across the Neolithic Levels of the Tepecik-Çiftlik Population. Gaziantep University Journal of Social Sciences. 16. 10.21547/jss.312067. == Paikka == Tepecik-Çiftlik sijaitsee Niğden maakunnassa noin 900 m päässä Çiftlikin kylän keskustasta. Paikka on 45 km Aksaraysta kaakkoon, Nigdestä 27, 5 km päässä suunnilleen pohjoiseen. Noin 29 km Tepecik-Çiftlikistä länteen on Hasan Dagi-tulivuori, josta saatiin obsidiaania kivityökaluihin. Kummun ala on 6 ha. 14 kerrostumaa on 7,3 metriä paksut, kummun korkeus 9,6 m == Historia == Kausi - kerrostuma - aika kalenterivuotta eaa. *Myöhäisrooma-varhaisbysantti 1 *Varhainen kalkoliittinen 2 5800-6100 eaa. *Neoliittinen 3-9 6100-7000 eaa. *Neoliittinen 10-1 viimeistään 7000 eaa == Lähteet == Luokka:Neoliittinen Anatolia Luokka:Niğden maakunta